Η **Άντρια Μισέλ Μπόουμαν** (**Αγγλικά:** **Aundria Michelle Bowman**, γεννημένη ως **Αλέξις Μιράντα Μπάντζερ**, στις 23 Ιουνίου 1974) ήταν μια έφηβη Αμερικανίδα που εξαφανίστηκε κάτω από μυστηριώδεις συνθήκες στις **11 Μαρτίου του 1989** από την οικεία της οικογένειας της στο Χάμιλτον του Μίσιγκαν. Ωστόσο, στις 4 Φεβρουαρίου του 2020 βρέθηκαν τα απομεινάρια του σώματος της, και η υπόθεση έκλεισε ως ανθρωποκτονία με δράστη τον θετό πατέρα της κοπέλας, Ντένις Μπόουμαν.

Ιστορικό
--------

Η **Αλέξις Μιράντα Μπάντζερ**, γεννήθηκε στις 23 Ιουνίου του 1974 στη Νέα Ορλεάνη της Λουιζιάνα.  Σε ηλικία εννέα μηνών, δόθηκε για υιοθεσία από τη βιολογική της μητέρα, Κάθυ Τερκανιάν, η οποία τότε ήταν σε εφηβική ηλικία. Μετά από μια περίοδο σε ανάδοχη φροντίδα, το κοριτσάκι υιοθετήθηκε σε ηλικία 21 μηνών από την οικογένεια Μπόουμαν και μετονομάστηκε σε **Άντρια Μισέλ Μπόουμαν**.

Εξαφάνιση
---------

Στα τέλη του 1988, η Άντρια εξέφρασε ανησυχίες στο προσωπικό του γυμνασίου της λέγοντας ότι φοβόταν να επιστρέψει στο σπίτι της, γιατι οπως δήλωσε ο θετός της πατέρας την κακοποιούσε σεξουαλικά. Το προσωπικό του σχολείου προβληματίστηκε και κάλεσε την αστυνομία, η οποία πήρε κατάθεση από την κοπέλα. Μια κοινωνική λειτουργός επέστρεψε την Άντρια στο σπίτι της και ενημέρωσε την οικογένεια για τους ισχυρισμούς της θετής τους κόρης. Ο Ντένις και η τότε σύζυγος του αρνήθηκαν ότι συνέβαινε κάτι τέτοιο, υποστηρίζοντας ότι για όλα φταίει η επαναστατικότητα της Άντρια, η οποία πυροδοτήθηκε από το γεγονός ότι πρόσφατα είχε μάθει ότι ήταν υιοθετημένη. 

Λίγο μετά από αυτό το περιστατικό, οι Μπόομανς μετακόμισαν σε ένα τροχόσπιτο σε μια αγροτική περιοχή της Κομητείας Άλεγκαν. Αυτό ήταν το τελευταίο μέρος που εθεάθη ζωντανή η Άντρια Μισέλ Μπόουμαν. Όταν η οικογένεια της ανέφερε την εξαφάνιση της, ο Ντένις ισχυρίστηκε ότι του είχε κλέψει 100 δολάρια και κατόπιν τράπηκε σε φυγή. Η περίπτωση της Άντρια καταχωρήθηκε στα αστυνομικά αρχεία ως περίπτωση «εξαφανισμένης έφηβης δραπέτη».

Έρευνα
------

Μετά την αναφορά της Άντρια ως αγνοούμενης, η οικογένεια της μετακόμισε ξανά. Στους μήνες που μεσολάβησαν, η θετή μητέρα της έκανε πολλές κλήσεις στην αστυνομία στις οποίες δήλωνε ότι διάφορα άτομα είχαν δει την Άντρια, άλλα καμία από αυτές τις μαρτυρίες δεν μπόρεσε να τεκμηριωθεί. 

Το 1993, η φωτογραφία της Άντρια εμφανίστηκε στο βίντεο κλιπ για το τραγούδι "Runaway Train" του μουσικού συγκροτήματος Soul Asylum, μεταξύ πολλών άλλων αγνοούμενων παιδιών. 

 Σκίτσο του καλλιτέχνη Κάρλ Κόπελμαν που απεικονίζει την τότε Άγνωστη γυναίκα της Κομητείας Ρασίν, η οποία αρχικά θεωρήθηκε ότι ήταν η Άντρια Μπόουμαν, αλλά αργότερα αποδείχθηκε μέσω DNA ότι ήταν Πέγκυ Τζόνσον.
Το 1998, ο Ντένις συνελήφθη επειδή διέρρηξε το σπίτι ενός συναδέλφου του στην κομητεία της Οτάβα για να κλέψει αντικείμενα, συμπεριλαμβανομένων των εσωρούχων της γυναίκας του.  Πριν από την καταδίκη του στην υπόθεση, ο Μπόουμαν αναφέρθηκε στην εξαφανισμένη κόρη του σε μια επιστολή προς τον προεδρεύοντα δικαστή: «*Είμαι πατέρας δύο όμορφων κοριτσιών, η μία 25 και η άλλη 11, και νιώθω ότι το να είσαι γονιός είναι ένα από τα πιο σημαντικά πράγματα που μπορεί να κάνει ένα άτομο*». 

Μια νεκρή γυναίκα αγνώστων στοιχείων ανακαλύφθηκε σε ένα χωράφι με καλαμπόκι, στην Κομητεία Ρασίν, στο Ουισκόνσιν το 1999, άλλα πολλά χρόνια αργότερα διαπιστώθηκε ότι ήταν η Πέγκυ Τζόνσον. Ωστόσο πριν ταυτοποιηθεί υπήρχε η υποψία ότι ήταν η Άντρια Μπόουμαν λόγω της αξιοσημείωτης ομοιότητας που είχαν οι 2 γυναίκες μεταξύ τους. Ωστόσο, η Άντρια αποκλείστηκε ως πιθανότητα όταν έγινε σύγκριση DNA, μεταξύ της νεκρής και της Κάθυ, δηλαδή της βιολογικής μητέρας της Άντρια.

Μεταγενέστερες εξελίξεις
------------------------

### Η Σύλληψη του Ντένις Μπόουμαν

Ο θετός πατέρας της Άντρια, ο Ντένις Μπόουμαν, συνελήφθη τον Νοέμβριο του 2019 για την ανεξιχνίαστη ανθρωποκτονία της 25χρονης Κάθλιν Ντόιλ στο Νόρφοκ της Βιρτζίνια, η οποία συνέβη στις 11 Σεπτεμβρίου του 1980.   Κατά τη διάρκεια εκείνης της περιόδου, ο Ντένις βρισκόταν στη μέση της δικαστικής διαδικασίας για την απόπειρα επίθεσης του εναντίον μια 19χρονη γυναίκας, η οποία ισχυρίστηκε ότι προσπάθησε να την παρασύρει σε μια δασώδη περιοχή στο δυτικό Μίσιγκαν, με σκοπό να την κακοποιήσει σεξουαλικά. Ο Ντένις δεν μπόρεσε να παραστεί στις ακροάσεις του δικαστηρίου για μια περίοδο δύο εβδομάδων τον Σεπτέμβριο του 1980, ισχυριζόμενος ότι ήταν μέλος των Έφεδρων του Πολεμικού Ναυτικού των Ηνωμένων Πολιτειών και υποχρεώθηκε να παραστεί σε άσκηση δύο εβδομάδων. Παρόλα αυτά ομολόγησε την ενοχή του μετά από συμφωνία με τους εισαγγελείς. 

### Εξομολόγηση και περισυλλογή λειψάνων

Στις αρχές Φεβρουαρίου του 2020, ενώ ο Ντένις Μπόουμαν ήταν στην φυλακή και εκκρεμούσε η δίκη του για τη δολοφονία της Κάθλιν Ντόιλ, εκείνος ομολόγησε στην αστυνομία ότι είχε δολοφονήσει την θετή του κόρη Άντρια. 

Ο Μπάουμαν υποστήριξε ότι την έσπρωξε από τις σκάλες, όταν εκείνη τον απείλησε ότι θα κάνει επίσημη καταγγελία εναντίον του στην αστυνομία για βιασμό κατά συρροή. Κατά την πτώση της, η Άντρια έσπασε τον λαιμό της και πέθανε ακαριαία. Κατόπιν ο Ντένις έκαψε τα ρούχα της και χρησιμοποίησε ένα τσεκούρι για να κόψει τα πόδια της Άντρια ώστε το σώμα της να χωρέσει σε ένα βαρέλι, το οποίο έθαψε στο κήπο του τότε σπιτιού του στο Χάμιλτον του Μίσιγκαν, και μετέπειτα το μετέφερε στο νέο του σπίτι στο Μοντερέι Τάουνσιπ.

Αρκετές μέρες αργότερα, ανακοινώθηκε ότι τα σκελετικά της υπολείμματα είχαν στο 3200 τετράγωνο της 136ης Λεωφόρου του Μοντερέι Τάουνσιπ (κοντά στο σπίτι του Μπόουμαν) στην κομητεία Άλεγκαν,  και ήταν καλυμμένα κάτω από ένα λεπτό στρώμα τσιμέντου. Στις 9 Φεβρουαρίου του 2020, ο Ντένις Μπάουμαν εκδόθηκε στη Βιρτζίνια για να αντιμετωπίσει κατηγορίες για τη δολοφονία της Ντόιλ. 

Στη συνέχεια επιβεβαιώθηκε μέσω εξέτασης DNA ότι τα λείψανα ήταν πράγματι της Άντρια. Η αστυνομία ανέφερε ότι ο Ντένις ήταν επίσης υπεύθυνος για το βιασμό μιας 27χρονης το 1979, και την απαγωγή και τη σεξουαλική επίθεση σε ένα 6χρονο κορίτσι το 1989 κοντά στο Χάμιλτον του Μίσιγκαν. Η εισαγγελέας της Κομητείας Άλεγκαν σχεδίαζε να καλέσει αρκετά από τα θύματα αυτών των εγκλημάτων για να καταθέσουν στη δίκη. Επιπλέον, μια παιδική φίλη της Άντρια, στην οποία είχε αναφέρει ότι ο Ντένις ασελγούσε πάνω της, ήταν επίσης στη λίστα μαρτύρων της εισαγγελίας.

Στις 15 Μαΐου του 2020, ο Ντένις Μπόουμαν κατηγορήθηκε για τη δολοφονία της κόρης του. Ο ίδιος ομολόγησε την ενοχή του και για τις δύο κατηγορίες τον Ιούνιο του 2020, και καταδικάστηκε σε δις ισόβια για τη δολοφονία του Ντόιλ. Στις 22 Δεκεμβρίου του 2021, ο Μπάουμαν καταδικάστηκε σε επιπλέον 35-50 χρόνια φυλάκισης για τη δολοφονία της Άντρια.

Αναφορές
--------

1. ↑  «Aundria Bowman». *The Daily Advertiser*: σελ. 25. December 15, 1997. .
2. ↑  «Aundria Bowman». *The Charley Project*. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
3. ↑  Aradillas, Elaine (31 Μαρτίου 2019). «Video for 1994 Song 'Runaway Train' Helped Recover 21 Missing Kids — But 11 Have Not Been Found». *People*. Αρχειοθετήθηκε από το πρωτότυπο στις 1 Μαΐου 2020. Ανακτήθηκε στις 16 Μαΐου 2020.
4. ↑  Denean, Austin (5 Φεβρουαρίου 2020). «Mom: Man confessed to killing adopted daughter in 1989». FOX17. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
5. ↑  Rogan, Adam (November 10, 2019). «20 years, 3 months, 18 days. Here's how Racine's Jane Doe case was solved.» (στα αγγλικά). *Journal Times*. Αρχειοθετήθηκε από το πρωτότυπο στις May 16, 2020.. Ανακτήθηκε στις May 16, 2020.
6. ↑  May, Samantha (15 Μαΐου 2020). «Dennis Bowman charged with murder after remains of missing adopted daughter found». WWMT. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
7. ↑  «Man faces 2nd murder case, charged with killing daughter». *San Francisco Chronicle*. 15 Μαΐου 2020. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
8. ↑   Murder of Aundria Bowman https://eu.hollandsentinel.com/story/news/courts/2021/12/22/bowman-pleads-1989-murder-adopted-daughter/8994076002/title= Murder of Aundria Bowman Check `|url=` value (βοήθεια).  Missing or empty `|title=` (βοήθεια)[*νεκρός σύνδεσμος*]
9. ↑  Gamble, Audra (6 Φεβρουαρίου 2020). «Police: Body found in Allegan County may be teen missing since 1989». *Detroit Free Press*. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
10. ↑  Associated Press (9 Φεβρουαρίου 2020). «Michigan man charged in 1980 Virginia homicide extradited». WTVR-TV. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
11. ↑  «Man arrested in 1980 death of Va. woman charged with murder of adoptive daughter in 1989». WSET-TV. 15 Μαΐου 2020. Αρχειοθετήθηκε από το πρωτότυπο στις 16 Μαΐου 2020. Ανακτήθηκε στις 16 Μαΐου 2020.
12. ↑  Muyskens, Carolyn. «Wife: Hamilton man killed their daughter in 1989, dismembered and buried body». *The Holland Sentinel* (στα Αγγλικά). Ανακτήθηκε στις 8 Ιουλίου 2021.
13. ↑  Herringa, Karie (22 Δεκεμβρίου 2021). «'He finally told the truth': Man pleads no contest to murdering adoptive daughter in 1989». *Fox 17 West Michigan* (στα Αγγλικά). Ανακτήθηκε στις 1 Φεβρουαρίου 2022.